রাশিয়া বিশ্বকাপ ফাইনালে ফ্রান্স ও ক্রোয়েশিয়ার ম্যাচটিতে হঠাতই মাঠে অনুপ্রবেশ করে পুলিশ ইউনিফর্ম পড়া কয়েকজন। পরে জানা গেলো, তারা আসলে নারীবাদী সংগঠন পুসি রায়টের সদস্য! মাঠে অবৈধ অনুপ্রবেশ করায় হাতেনাতে ধরা পড়াদের ১৫ দিনের কারাদন্ড দেয় মস্কোর একটি আদালত। দ্বিতীয়ার্ধের আগে পুসি রায়ট সদস্যদের আচমকা অনুপ্রবেশে খেলা বন্ধ ছিল কিছুক্ষণ। আদালত ক্রীড়া সম্পর্কিত যে কোনও ইভেন্টে তিন বছরের জন্য ওই চারজনকে নিষিদ্ধ করেছেন। গ্রেপ্তার হওয়া চারজন হলেন- ভেরোনিকা নিকুলশিনা, ওলগা পাখতুসোভা, ওলগা কুরাচিওভা ও পিওতর ভারজিলভ (একমাত্র পুরুষ সদস্য)। আটকৃত কুরাচিওভা অবশ্য নিজেদের এমন ঘটনার ব্যাখ্যা দিয়েছেন। তিনি জানান, তাদের এমন কৌশল আসলে বাক স্বাধীনতার পক্ষে অবস্থান ও ফিফার নীতির বিরুদ্ধে প্রতিবাদের অংশ। এর আগেও জেলজরিমানার মুখে পড়েছে পুসি রায়টের সদস্যরা। ইন্টারনেট।